**ผู้นำนักศึกษาเสนอแนวทางการดำเนินงานขององค์การนักศึกษามหาวิทยาลัยนวมินทราธิราช ปีการศึกษา 2568**

ณ มหาวิทยาลัยนวมินทราธิราช อาคารสำนักงานอธิการบดี ห้องประชุม 602 ชั้น 6

5 มีนาคม 2568 – ฝ่ายกิจการนักศึกษา มหาวิทยาลัยนวมินทราธิราช จัดการประชุมประจำปีการศึกษา 2567 โดยมีอธิการบดี ผู้บริหารส่วนงาน หัวหน้าสำนักงานอธิการบดี ฝ่ายกิจการนักศึกษาทุกส่วนงาน และผู้นำนักศึกษา ประกอบด้วย สภานักศึกษามหาวิทยาลัยนวมินทราธิราช องค์การนักศึกษามหาวิทยาลัยนวมินทราธิราช ประธานสโมสรนักศึกษาคณะต่าง ๆ ซึ่งในการประชุมดังกล่าว ผู้นำนักศึกษาได้มีส่วนร่วมในการนำเสนอผลการดำเนินกิจกรรมในรอบปีการศึกษา 2567 และแนวทางการดำเนินงานขององค์การนักศึกษามหาวิทยาลัยนวมินทราธิราช ในปีการศึกษา 2568

ผลจากการมีส่วนร่วมดังกล่าว ผู้นำนักศึกษา ได้นำเสนอผลสำเร็จของกิจกรรมในรอบปีการศึกษา 2567 และแนวทางการพัฒนากิจกรรมต่าง ๆ ให้ดียิ่งขึ้น และส่งเสริมการสร้างสายสัมพันธ์ระหว่างนักศึกษามหาวิทยาลัยนวมินทราธิราชทุกคณะ ทุกชั้นปี เพื่อพัฒนาความสามารถ ศักยภาพและการมีจิตสาธารณะของตนเอง มาใช้ให้เกิดประโยชน์กับสังคม ที่มหาวิทยาลัยนวมินทราธิราชสามารถสนับสนุนกิจกรรมที่ช่วยสร้างความทรงจำที่ดีในระหว่างการศึกษา

ทั้งนี้ ฝ่ายกิจการนักศึกษา มหาวิทยาลัยนวมินทราธิราช จะรวบรวมแนวทางทางการดำเนินงานขององค์การนักศึกษามหาวิทยาลัยนวมินทราธิราช และประสานงานการจัดทำงบประมาณสนับสนุนการดำเนินงานต่าง ๆเสนอผู้บริหารมหาวิทยาลัยและหน่วยงานของมหาวิทยาลัยที่เกี่ยวข้องเพื่อดำเนินการต่อไป